cy cy en cy en cy cy cy cy cy cy cy cy en et cy cy cy cy cy cy cy cy en de cy cy cy fy de cy cy cy cy cy en cy cy cy cy fr es cy cy cy cy cy cy cy cy cy cy cy cy cy en es fr cy cy cy cy et cy cy cy cy cy cy
Cofnodion o Gyngor Cymuned Llanbedr a gyfarfu yn y Ffreutur, nos Iau Medi 8fed am 8.00 o’r gloch yr hwyr.
Goronwy, Helen, Annwen, Ed, Iolyn, Iona, Aled, Kevin, Eirwyn
Gair Gan y Cadeirydd – Yn croesawu pawb i’r cyfarfod, wedi seibiant yr haf.
Derbyn Cofnodion y Cyfarfod diwethaf – Derbyn Cofnodion 29 Gorffennaf fel rhai cywir. Rhain oedd cofnodion parthed noson agored y Cyngor i drafod Pwll Nofio Harlech.
Hefyd derbyniwyd drwy e bost cofnodion Pwyllgor Hamdden Harlech ynghyd â Chynghorau lleol a gynhaliwyd ar y 11 o Awst yn Harlech. Wedi cyfnod ymgynghoriad ar y 4 o Awst gydag ychydig o drigolion lleol yn unig wedi mynychu.
Nododd Goronwy nad yw yn gweld y cofnodion rheini yn wir sefyllfa o’r hyn a drafodwyd, a'u bod yn ychydig yn unochrog. Roedd llawer o bryderon yn codi meddai. Nododd Ed hefyd ein bod mewn sefyllfa anodd iawn. Nododd Ed hefyd ei fod wedi cynnig rhoi gwybodaeth am CHP unit iddynt - gwybodaeth efo creu ynni eu hunain. Ond nid ydynt wedi cymryd y cyfle yma.
Nododd Annwen Hughes eu bod angen cynrychiolaeth o bob Cyngor i fod ar y Bwrdd Rheoli. Yn cyfarfod ar yr 2il ddydd Iau o bob mis, tua 4.00 pm o’r gloch. Gellir newid y cynrychiolwr o dro i dro os byddai angen. Cytunwyd bod Ed yn cynrychioli Cyngor Llanbedr ar hyn o bryd, gan fod ganddo hefyd wybodaeth a phrofiad mewn rheoli Pwll Nofio.
Rhai pethau eraill yn aneglur medd Eirwyn, eu bod wedi cyfrannu at roi hysbyseb ar gyfer yr Ŵyl Gwrw. (£25.00)
Hefyd bod Goronwy Davies wedi derbyn sylwadau drwy e bost gan RW parthed ei anfodlonrwydd ynghylch y pwll nofio. Derbyn ei sylwadau, a bod Goronwy Davies yn anfon ateb iddo.
Angen anfon cadarnhad at Heidi Williams parthed hyn.
Nodi bod logo Cyngor Cymuned yn mynd ar yr arwydd gwaith.
Dim Cyngerdd gan y Côr ar hyn o bryd. Aros tan agoriad swyddogol y Neuadd.
Pwysleisiodd Gruffydd Price (yn ei e bost) nad oedd mynediad i unigolion i’r Neuadd ar ôl y 16.9.16. Eiddo Contractwyr ar ôl hyn. Ond efallai bydd modd gweld y gwaith mewn cyfarfod misol, hyn wedi ei gadarnhau ynghynt.
Nododd y Clerc nad yw’r cyfrifon yn ateb gofynion yr Archwilwyr newydd BDO. Er ei bod wedi bod yng Nghaernarfon yn gweld yr Archwiliwr Dosbarth Mewnol John Roberts. Ar ei ganllawiau ef, newidiwyd y daflen . Hyn eto ddim wedi plesio'r BDO. Ac angen dadansoddiad o ffordd yr aethpwyd ati i braeseptu. Yn ôl i’r gyllideb ffurfiol felly.
Awgrymodd Iolyn Jones y byddai yn cael golwg arnynt. Hefyd i’r Clerc anfon at JR hefyd yn egluro’r sefyllfa. Dal i ddeud wrth BDO mai ar lafar y gwnaed y praeseptu. Mynd drwy ffigyrau'r flwyddyn flaenorol o hyd.
Y Clerc yn mynd drwy’r cyfrifon hyd yma. Wedi derbyn £5500 praesept diwedd Awst.
Ad daliad Taw hefyd o, £468.22
Ad daliad llwybrau ers y llynedd £135.00
Bod £10422.46 o arian wedi ei gario 'mlaen eleni. Roedd rhan o hwn wedi ei neilltuo ar gyfer gwaith ail sefydlu Neuadd dros dro, ond ni wnaethpwyd hyn yn y flwyddyn ariannol ddiwethaf. Angen cadw golwg fanylach ar wariant. Felly cychwyn ar system ‘spread sheet’. Hyd yma mae gwariant yn £6158.71 ( £5720.60 a TAW o £438.11)
Yn y Banc diwedd Awst £10570.30 ddim yn dangos bod y praesept wedi mynd i mewn
Ond gyda praesept diwedd Awst fydd hwn yn £16070.30
Felly sefyllfa 9.9.16 = £15866.97 yn weddill
Nododd Iolyn Jones ei fod wedi bod mewn cyfarfod ym Modelwyddan, a bod grantiau ar gael ar gyfer gwaith llwybrau. Bod Pwyllgor Coedlan Hafod y Bryn yn cyfarfod yn y Vic dydd Mercher. Bod Aled am drio mynychu. Ar hyn o bryd mae’r Parc Cenedlaethol yn dal i ofalu am y llwybrau hyn. Ond mae yna gytundeb ar y gweill i drosglwyddo'r cyfrifoldebau o’r Parc i Bwyllgor Coedlannau
Materion Cyngor Sir - bod yr arwyddion wedi eu gosod parthed arafu ger yr Ysgol i 20 m.y.a.. Rhain yn edrych yn dda, a diolch i’r Ysgol am eu gwaith.
Y Bont – bod cwynion parthed dim llinellau gwyn ar ganol y bont. Dwyn hyn i sylw CG, a hefyd bydd yn rhaid cael gwelliannau cyn haf nesaf. Tagfeydd traffic enfawr yma drwy’r haf.
Ffordd osgoi – materion yn codi sydd yn rhwystro ac arafu trefniadau ar hyn o bryd. Aros i roi cynlluniau i mewn erbyn Nadolig.
Angen ail baentio llinellau gwyn o’r bont i lawr at Dalwrn Bach hefyd.
Angen arwydd (No Through Road) ger mynedfa Coed Artro.
Bod Goronwy Davies angen anfon at Luned o Un Llais Cymru i ddiolch am ei chymorth parthed cwyn yn ddiweddar i’r Ombwdsmon. Mater hwn wedi ei ddatrys bellach.
Ffordd y Felin - dŵr yn cronni unwaith eto yma. Mater CG.
Cangen yn rhwystro gwelediad arwydd ger y gof golofn. Mater i Tŷ Mawr.
Bod damwain car wedi chwalu wal gerrig Dol Gwynfryn. Mater yn cael sylw gan CG.
Llinellau melyn dwbl - bod rhywun wedi cael ticed parcio.
Tyllau ar ffordd Mochras – ger maes picnic Ffordd Mochras. I sylw CG.
Japanese knotweed yn broblem. Mater i sylw Liz Saville (Aelod Seneddol)
Toiledau Cyhoeddus - dim i’w adrodd. Wedi anfon y ffurflen yn ôl gyda diddordeb. A pheidio â diystyru'r ddau opsiwn. Hefyd wedi ceisio am gymorth gan arloesi Gwynedd cais ‘opencall’ gwasanaethau anstatudol. Ond ddim yn llwyddiannus.
Swyddfa Bost - gan fod y siop wedi ei gwerthu yn awr, nid oes angen gwneud dim ychwanegol. Maent yn ymwybodol o’r sefyllfa. Byddent yn cysylltu gyda Carol ar ôl iddynt setlo i mewn. Angen cadw golwg ar hyn! Erbyn 7.9.16 y sefyllfa wedi newid. Hyn fydd yn digwydd - bod Carol wedi cysylltu gyda’r Vic, a hwythau yn fodlon cymryd y gwasanaeth. Felly ymgynghoriad yn digwydd rŵan - posteri ac ati, a’r posibiliadau o wrthwynebiadau i’r tŷ tafarn yn ei gymryd drosodd ac ati. Pnawn dydd Mercher fydd y gwasanaeth. Ddim yn cychwyn tan fis Tachwedd.
Huchenfeld - Bod Kevin wedi holi Ken Jones parthed ATC gyda diddordeb mewn teithiau cyfnewid i Huchenfeld. Heb glywed dim pellach. Falle byddai modd cael system electronig yn y Neuadd Newydd fyddai’n gallu cadw cyswllt rhwng y ddwy ardal a’i thrigolion. Magnox wedi cadarnhau arian tuag at waith electronig yn y Neuadd Newydd. Hyn yn newydd da iawn.
Un Llais Cymru – angen rhoi sylwadau ar y trafferthion gyda BDO a’u disgwyliadau gan Gynghorau Bach. Eirwyn am fynd i’r Pwyllgor nesaf.
Cais Rhif NP5/62/269A - Codi estyniad cefn deulawr, Hen Efail, Llanbedr . Kevin a Iona yn datgan diddordeb. Cefnogi yn unfrydol.
Cais Rhif NP5/62/60B - Amnewid tŷ, creu cwrtil ar wahân, a chreu mynediad cerbydau/cerddwyr newydd. Cefnogi yn unfrydol.
Tystysgrif Cyfreithlondeb ar gyfer defnydd neu ddatblygiad mewn bodolaeth - Dinas, Llanbedr.
Sarn Newydd- nifer wedi cymryd rhan mewn gwerthusiad economaidd - astudiaeth gwelliannau ffyrdd gydag Ioan Teifi.
Gof Golofn - Eirwyn am sôn wrth Artro Properties ar ôl yr Ŵyl Gwrw.
Gohebiaeth – E byst.(wedi eu trafod)
Hyfforddiant ariannol a digidol.
Hyfforddiant cynllunio – Angharad Hobbs.
Aled Betts – archif gwe. Caniatâd gan y Clerc, Cyngor.
Hyfforddiant Un Llais Cymru.
Adolygu Cynllun Datblygu Lleol Eryri.
Adolygiad o gynllun datblygu lleol Eryri, galw am ddarpar safleoedd. Holiadur i’w lenwi.
Ceisiadau Am Roddion Ariannol i’w trafod ym mis Medi:-
Ysgol Ardudwy – Diffibriliwr (Aled ac Annwen yn datgan diddordeb). A ydynt wedi llwyddo i gael hwn eto? Angen mwy o wybodaeth parthed hyn. Aled am holi.
Air Cadets – Llanbedr – trafod mis Hydref
Shelter Cymru – trafod eto mis Hydref
Cais i roi arwydd ger Pen yr Allt Fawr, yn nodi'r enw, rhag iddo fynd yn VIEW point.
Eirwyn yn tynnu sylw at y ffaith bod Mochras wedi llwyddo i gael gwasanaeth achub ar yr Ynys. E.M.I.L.Y. a bod yna ddiwrnod agored i weld y sustem ar waith. Angen anfon atynt yn eu llongyfarch ar hyn, ac y bydd yn gaffaeliad mawr i’r ardal, o gofio yr anawsterau sydd ar ein traethau drwy'r haf.
Daeth y cyfarfod i ben.
Cyfarfod nesaf o’r Cyngor yn y Ffreutur nos Iau Hydref 6ed am 7.00 o’r gloch